Nacia Akademio de Sciencoj de Azerbajĝano

La Nacia Akademio de Sciencoj de Azerbajĝano (azere: Azərbaycan Milli Elmlər Akademiyası (AMEA)), estas la ĉefa organizo dediĉita al la esploro en Azerbajĝano. Ĝi estis fondita en 1945 kaj situiĝas en la ĉefurbo de la lando, Bakuo. Historio La Akademio baziĝis en la Azera Asocio por Esploroj kaj Sciencaj Studoj, kiu komence estis aniĝinta al la Universitato de Bakuo kaj, poste, al la Akademio de la Sciencoj de Rusio. En 1945, la konsilio de Komisaroj de la Vilaĝo de Sovetio ordonis ke la socio reorganiziĝu en la Akademio de la Sciencoj de la Sovetia Socialisma Respubliko de Azerbajĝano. Dum ties unua jaro de vivo, la Akademio nomis 15 membrojn, inter ili la komponisto Uzeyir Hajibeyov kaj la verkisto Samad Vurgun. La Presidium situas nuntempe en la historia konstruaĵo Ismailiyya. Strukturo La Nacia Akademio de Sciencoj de Azerbajĝano estas dividita interne en 5 departementoj (kiuj entute enhavas 30 sciencajn kaj kulturajn instituciojn en la tuta lando). La departementoj estas: Departemento de Fiziko, Matematiko kaj Teĥnologiaj Studoj Departemento de Ĥemio Departemento de Sciencoj de la Tero Departemento de Biologio Departemento de Sociaj Sciencoj La Akademio havas regionajn sidejojn en Ganja, Şəki kaj Lenkoran. Membroj La Akademio havas du-ŝtupan membro-sistemon. Nuntempe estas 57 aktivaj membroj kaj 104 respondaj membroj. La membreco akiriĝas per voĉdono. Same, la Akademio povas doni la rangon de honora membro. Prezidantoj La ĉefa plenuma figuro de la Akademio estas la Prezidanto, kiu estas elektita per voĉdonado de la membroj de la Akademio. Historie, la Prezidantoj de la Nacia Akademio de Sciencoj de Azerbajĝano estis: Referencoj Eksteraj ligiloj Oficiala loko (azerbajĝane) (en la angla) (ruse)